Lo-Renz-O/malagasy-sentence huggingface dataset:
Ireo mpikambana mandray anjara amin’ny asa ataon’ny cecam na ny mpikambana miasa ao amin’ny cecam mihary ambohijoky na dia misy aza ireo mpikambana matory ao amin’ny cecam ambohijoky dia mbola maro kosa ireo mpikambana miasa ao. Ny 85 amin’ireo mpikambana ireo mantsy dia mpikambana miasa na ny fanaovana petra-bola na ny fanaovana fisamboram-bola dia samy ataon’izy ireo avokoa, saingy izay mifanaraka amin’ny tetika asany ihany no ataony. Araka ny resaka nifanaovana tamin’ny ankamaroan’izy ireo dia ny hahatsara ny fari-piainany no antony nidirany ho mpikambana tao amin’ny cecam, ka tsy tokony hipetrapetraka fotsiny izy ireo fa tsy maintsy miasa. Araka izany dia hita eto fa ny hampitombo ny harin-karenany no nidiran’ireo mpikambana ireo tao amin’ny cecam andeha àry hovahavahana manaraka eto ireo fandraisana anjara nataon’izy ireo tamin’ireo asa nataon’ny cecam dia ny fanaovana petra-bola sy ny fampisamboram-bola izany.
Ny masonao mijery ve no zatra ny mahita sa ny sainao kosa no tsy afaka mandalina ka ilay toe-karena lazaina fa tafita vao mainka koa mandady , mihitsoka amin’ny lalina teo ny rivo-doza nitondra risoriso nanjaka teo rakary , velona rapiso , nandroso ny afera, nitombo ny hareny ny ampitsony ho matroka tsy tsinjon’izy ireny
Sady maneho ny heviny eto ny ntaolo no manentana sy mitaona ny mpiara- belona aminy mba hahay hiray hina sy hifanome tanana. Rehefa misy zavatra iray tiana ho azon’ny olona izany, dia ny famerimberenana ireny ohabolana ireny no haingana indrindra. Amin’izay
Ilay maheno ny tsy henon’ ny mpisambotra vaovao ilay mandre ny tsy ren’ ilay hafa nefa tsy hafa ny mpanoratra 68 tsy tokony hohadinoina fa manana izay kendreny hatrany ny poeta amin’ izany. Ny hametraka tantara, tsangambaton’ ny fahavelomany, ohatra , araka ny voalazan’ i clarisse ratsifandriamanana hoe hametraka ny dian- dratsany amin’ ny androm- pahavelomany ny mpanoratra, ka hanamarika izany , ary dia ho mora foana ny ahafantarana avy eo amin’ ny asasorany ny vanim- potoana nolalovany teto an- tany sy ny zava- nisy tamin’ izany 69 vao tsy ela akory izay , ny taona 2009, nafana vay teto amin’ ny firenentsika ny raharaha politika nisy ny fidinana an- dalambe, niantsoantsoana ny hoe fitiavan- tanindrazana voarakitra ao amin’ ny tononkalony izany fa raha vao mba mihiratra ny anjara masoandrony, dia tonga indray isika miantsoantso mafy fitiava-tanindrazana ! Mandrava izay voatsangana. V. A. Lah 82
Fahatelo, ny papango fotsy helatra resaka henony tamin’olona, izany hoe misy olona fantany fa manendrikendrika azy ho nanao zavatra ratsy mamosavy, mangalatra izany hoe manaparitaka resaka eo amin’ny tanàna amin’ny zavatra izay tsy nataony akory. Amin’izay fotoana izay dia izy no miteny amin’iny olona nanendrikendrika sady nilaza zavatra tsy marina iny hoe -andao hifampitange y? Izy ihany no mamafy ny tenany raha nahatody nahavita ny tange y natao izy, izy no miantoka ny omby vonoina fa tsy ilay olona nifapitange y taminy fahefatra, ny tange y misy olo mita a ny olona manendrikendrika no mitaona ilay voaendrikendrika hitange y ka raha mahatody izy dia ny mpanendrikendrika no mamafy azy.
Isan’ny sarinteny nentin’ny mpanoratra nanantevenana ny zavakanto vita amin’ny teny ny interrogation oratoire , izay sarinteny azo avy amin’ny fanontaniana tsy miandry valiny, satria mazava ho azy ny andrasana, na farafaharatsiny valin-teny efa ao an-tsain’ilay nametraka fanontaniana 223 toy ny ao amin’ny lazon’ady izay maneho hoe mety hety ve lalaina raha ravina efa maina voasaraka taman-taho no ndeha hatambatambatra ho mpanaingo zaridaina? 224
Miara-dalana amin’ny finoana amam-pivavahana nentin-drazana ny fivavahana kristianina. Ahitana fiangonana kristianina roa ao amin’ny fokontanin’imerikanjaka fiangonana fjkm sy fiangonana katôlika. Araka ny fanatrehanay ny fotoam-pivavahana, dia hita fa vitsy ihany ny mponina no mamonjy ny fotoam-pivavahana, ary dia ny ankizy no maro an’isa. Tahaka izany ihany koa ny ao amin’ny fiangonana katôlika. Nilaza ireo mponina sendra anay fa noho ny fahasahiranana amin’ny asa aman-draharaha dia tsy manam-potoana loatra ny mponina hidirana amin’ireny fiangonana kristianina ireny. Tsy midika anefa izany fa tsy mpanaraka ny fivavahana
Miharihary toy ny vay an-kandrina fa tsy hainy nafenina ihany koa ny fiainam-pitiavana niainany. Nambarany ao hatramin’ ny fitsirian’ ny fitiavany izay nijerena ny fomba nihaonany tamin’ilay olon-tiany sy ireo singa nanaitra azy tamin’ity farany. Tato ihany koa no nilazany ny amin’ny fivelaran’ ny fitiavany ary ny tsy kely indrindra dia ny fampahafantarany ireo onjan’ ny fitiavana nosetrainy sy ny fihetsika nasetriny izany. Ireny rehetra ireny dia ahatarafana hatrany ny maha-kristiana azy na eo amin’ny hevitra na eo amin’ny teny nanehoana ny asa kantony.
Fizarana telo lehibe no anolorana ny asa fikarohana ny fizarana voalohany no hampahafantarana ny tanàna antananambo, kaominina ambanivohitra antenina, disitirika soanierana-ivongo ; sy ny seha- pihariana ao ary ny fiainan’ny mponina amin’ny ankapobeny, toy ny momba, ny fandriampahalemana, ny lafiny fitondrana, ny fanambadiana, ny finoana amam- pomba sy kolontsaina, ny fanabeazana sy fahasalamana ary ny fialamboly.
Ny l. M. A. I izay sekoly naorina teo amin ny tokotanin ny kaominina ihany, etsy andaniny dia manana trano misy rihana iray ka ahitana efitrano fianarana efatra ao aminy. Etsy ankilany kosa dia misy trano iray hafa somary lehibe ihany, izay tranom- pokonolona teo aloha no navadika ho biraon ny tale, ny tale lefitra sy ny mpandraharahan ny sekoly ary ny sisa kosa natao efitrano fianarana fanampiny izay mameno ny isany ho valo raha toa ka folo ny isan ny kilasy. Araka izany dia misy kilasy roa tsy manana efitrano fa tsy maintsy mifindrafindra hatrany arakaraka ny fisian ny efitrano malalaka. Misy hatrany noho izany antony izany ny fandaminana tsy maintsy hatao vokatr io tsy fahampiana efitrano fianarana io izay manery ireo mpitantana sy mpandraharahan ny sekoly hanena ny ora fianarana ho an ny taranja vitsivitsy. Anisan izany ny taranja malagasy izay nahena ho ora telo raha ora efatra no voafaritra tokony hanatanterahana azy ao amin ny fandaharam-pianarana. Izany anefa dia tena misy akony tokoa eo amin ny fandrantoana fahaizana ataon ny mpianatra. Ankoatra izany dia tsy manana efitrano fivoriana ho azy ny mpampianatra ary tsy mba manana efitrano famakiam-boky ihany koa ny mpianatra izay tena misy fiantraikany ratsy eo amin ny fanovozan izy ireo fahalalana ho azy.
Araka izao kisary izao dia mifanety ny seza sy latabatra tao amin’ny efitrano nanatanterahana ny fampianarana. Miendrika efajoro ny efitrano, ka heverina fa miteraka olana eo amin’ny fifampihainoana ny fifanalaviran’ny mpiteny sy ny mpanatrika eny aoriana indrindra. Tsapa fa nahazo vahana ireo mpianatra tia miresaka ao amin’ny efitrano fianarana noho ny tsy fahafahan’ny mpampianatra manara-maso azy. Manaraka izany, mikasoka amin’ny rindrina ny seza sy latabatra amin’ny andaniny havia sy havanana ka voabahana ny fivezivezen’ny mpampianatra. Zary olana ho an’ny mpianatra ihany koa anefa izany, satria voasakantsakana izy ireo raha sendra misy antony tsy maintsy ialany eo amin’ny toerana misy azy. Ambaran’ny mpandinika fa ny efitrano dia mitana anjara toerana lehibe eo amin’ny sehatra ara-tsapa itrangan’ny fianarana ary mety hanatsara ny fianarana na hampihisatra azy izany hurst, 2002 37 45. Midika izany fa misy akony eo amin’ny fianaran’ny mpianatra tokoa ny toetoetran’ny efitrano ianarana. Raha ny zava-nisy tao amin’ny kilasy iompanan’ny asa fikarohana no ifotorana dia hita fa mianatra ao anatin’ny toerana tsy manara-penitra ny mpianatra ka misetra fahasarotana izy amin’ny fiezahana hahazo ny fampianarana. Koa ny tsy fahalavorariana eo amin’ny fotodrafitrasa dia sakana lehibe eo amin’ny fikendrena ny fahazoan’ny mpianatra ny fampianarana. 2.1.3. Ny fandaminana manokana ao amin’ny sekoly
Ny parallélisme104 manjaka tanteraka ity sarin-teny ity ato amin’ny tdt. Tafiditra ao anatin’ny tamberina izy ity. Mety hampitombina azy ny filazana fa sarin-teny fahita matetika dia matetika ao amin’ny baiboly 105. Fehezanteny roa na mihoatra no mifanesy ary mifamaly daholo ny vanim-pehezanteny rehetra. Raha vao jerena ivelany fotsiny dia taratra avy hatrany ny fisian’ity sarin-teny ity ao amin’ny tdt. Tsapa mantsy fa fehezanteny fohifohy, mora tadidy amin’ny rafitra ananany no miverimberina sy hita ao. Manerana tdt ny fisian’ny parallélisme, ary izy ity aza no heverinay fa tena manjaka tanteraka ao.
Ny toerana ankaraobato no toerana nosafidinay hanaovana ny asa fikarohana renivohitry ny kaominina izy ary ao anatin’ny disitirikan’i marovoay , faritra boeny mba hahamora kokoa ny fampahafantarana izany toerana nanaovana fikarohana izany dia hofariparitana aloha i marovoay renivohitry ny disitirika .
Anisan’ny fitaovana iray lehibe ampiasaina eo amin’ny asa fampianarana ny takela-panomanan-desona. Manampy ny mpampianatra amin’ny fandrindrana ny asa fampianarana ataony ny fahaizana mandrindra ny zavatra raketina ao anatiny. Koa mba tsy hampanjavozavo ny tolo-kevitra naroso teo aloha, dia asehonay amin’ny alalan’izany ny andram-pampiharana azy ireo. Marihana anefa, fa tsy tonga lafatra akory ny takela-panomanan- desona haroso manaraka eto. Na izany aza, dia nezahanay ny mba hahitan’izay mamaky sy mampiasa azy fahafaham-po.
F’angaha ity tsy misy credit e? -lany tamin’ny maraina ny crediko fa vao hampiditra aho avy eo, hoy aho matin-kambo manoloana ity anjely efa manan-tompo tompoiny saingy mbola tiako hoandrianina ity ary dia antsoy aho raha misy tsy mazava aminao ny lesona e! F’angaha moa lesona no hakako an’ity hoy ny sain-dratsiko. Nekeko ihany anefa ny teniny. Nitohy indray ny lalanay, nitohy ihany koa ny resaka, nanaraka ny halaviran’ny dia no naha lasa lavitra ihany koa ny tafanay roa. Nanadihady ny momba azy manokana aho ny anaran’ny vadiny, ny naharetan’ny tokantranony. Novaliany antsipiriany avokoa ireo. Ny hany hitako navesa-danja taminy dia ny mbola tsy nananany sombiniaina nandritra ny dimy taona nikambanan’izy mivady.
Ny fandrafetana an-tsoratra rehefa vita ny firotsahana an-tsehatra, dia nalamina ireo hevitra rehetra nivohitra tamin’ny fanadihadiana. Taorian’izay dia natao ny fandrafetana an-tsoratra, ka paikady samihafa ihany koa no nampiasaina mba hahasiantifika ny asa, fa tsy ho fandokoana na fanasohasoana be fahatany fotsiny. Ilaina izany, indrindra ho an’ireo mpikaroka manao asa fikarohana amin’ny tany niaviany toa anay, satria noho ny fihetseham-po tafahoatran’ny tia tanindrazana, hoy razafintsalama, dia matetika no miova ho fanindrahindrana ny fomba malagasy manoloana ny fomba vazaha mivaona amin’ny mahasiantifika azy ny fikarohana4 noho izany, tsy maintsy nampiasaina ny paikady fahaizana mihataka amin’ny fiarahamonina nanaovana ny fanadihadiana approche exclusive mba hahafahana mandinika azy ireo amin’ny fomba siantifika. Ary tamin’ny fandrafetana an-tsoratra dia fomba fijery théories siantifika no nitondrana ny asa. Ireo fomba fijery nampiasaina
Kolontsaina manana ny maha izy azy amin ny betsileo ny savika. Manome lanja ny fankalazana ireo fomba amam-panao toy ny famorana, famadihana sy ny sisa izy. Manosika ireo mpilalao hanana toe-tsaina tia fihavanana hanana fitondrantena mendrika, hahazaka tena samirery ary vonona hioitra hatrany eo amin ny fiainana. Izany no mahatonga anay hampifantoka ny asa fikarohana amin ny hoe fanabeazana ny olom-pirenena amin ny alalan ny kolontsaina ny savika any amin ny faritra amoron i mania haitsikera nampiharina tamin ny famolavolana ny asa ny analyse sur un large front niorina tamin ny taona 1970, naroson i konrad lorenz; fomba fiasa mandinika ny manontolo sy ampahany ao amin ny fiarahamonin ny biby sy ny olombelona. Mitsinjara telo ny asa amin ny ankapobeny ny fizarana voalohany miresaka ny ankapobeny momba ny saha-pikarohana sy ny lohahevitra anaovam-pandinihana. Aseho amin izany ny mombamomba an amoron i mania; ny fiainan ny mponina sy ny fotodrafitr asa misy ao an-toerana. Asongadina ao amin ny fizarana faharoa ny savika sy ny fiainana andavanandro. Avoitra amin izany ny anjara asan ny savika eo anivon ny fiarahamonina betsileo.
Ny lesoka teo amin’ny fihetsika ekena fa niezaka tokoa nanatona ny mpianatra i d nandritra ny fampianarana, saingy mbola nahitana lesoka ihany izany satria tsy nataony vaindohan-draharaha ny nijery izay lesona nadikan’ny mpianatra tao anaty kahie raha toa ka nandeha araka ny tokony ho izy na tsia. Mety nisy anefa tao tsy nahadika ara-dalàna izay lesona tokony horaketina an- tsoratra. Lesoka lehibe izany, satria ny lesona voarakitra ao anatin’ny kahie no manampy betsaka ny mpianatra hitadidy izay lesona tokony hohay, izany hoe io no hiverenana hianarana ho an’izay tsy naharay izany tao an-tsaina avy hatrany tany an-dakilasy. B.6. Ny lesoka teo amin’ny fitaovana sy ny tahirin-kevitra tsy nampiasa fitaovana afa tsy ny solaitrabe i d nentina nampita lesona. Noho izany, tsy ampy ny fitaovana nentina nampita lesona mba hanamora ny fahazoan’ny mpianatra izay tiana hambara. Ny vava sy ny sofina no tena niasa, noho izany, nisy fahabangany ny fahalalana azo tamin’ny alalan’ny fijeren’ny maso ny fitaovana iray na maromaro ny tahirin-kevitra nampiasainy moa dia tsy nisy afa tsy boky lovako t11sy ny takelaka notsongaina. Noho izany, tsy nivelatra loatra ny fahalalana voarain’ny mpianatra satria vitsy loatra ny boky nampiasaina. B.7. Ny tsy nety nataon’ny mpianatra tsy ny mpampianatra ihany no manao fahadisoana, fa manao izany koa ny mpianatra. Tsikaritray nandritra ny seho fa nisy mpianatra tsy mbola nandray anjara fitenenana mihitsy ary tsy mba navitrika tamin’ny fananganan-tanana. Porofon’ny fahalainana ny fihetsika toy izany fahalainana hikaroka sy haneho hevitra. Ny fahalainana dia mitarika ny saina tsy hatsilo ihany koa, noho izany, amin’ny ankapobeny dia mahatonga ny mpianatra tsy mivelatra sy tsy mahay ny tsy fandraisana anjara fitenenana ao an-dakilasy. Fanampin’izay, tsy voahitsy izay hevitra diso tokony hahitsy fa mijanona ho fahalalana tsy izy ao an-tsainy navitrika tokoa ny mpianatra amin’ny ankapobeny namaly ny fanontaniana napetrak’i d taminy hatrany hatrany, saingy variana be loatra tamin’izany izy ireo ka tsy mba nametraka fanontaniana tamin’izay tsy azony. Kanefa voka-dratsy maro no ateraky ny tsy fahazoana ny lesona tsy ho tafavoaka ohatra ny fampiasana ampanaovin’ny mpampianatra tahaka izay nitranga teo amin’ny mpianatra laharana 18 sy 23 raha nasaina
Ahitana ny lohatenin’ny boky sy ny kilasy natao hampiasa azy. Izany dia manamora ny fitadiavana sy ny fijerena ny boky ao amin’ny tranom-boky, indrindra rehefa mipetraka eo amin’ny talantalana fitoerany miaraka amin’ny boky hafa izy. Mety ho iny rirany iny mantsy no hitan’ny maso voalohany. Hita ho miavaka ihany araka izany , ny boky fary mamy t11, raha eo amin’ny fanehoana azy ivelany hojerena kosa ny ankapobeny amin’izay vontoatiny.
Araka ny lalàna n 95.017 tamin’ny 25 aogositra 1995 andaniny, ireo mpizahatany rehetra dia tsy maintsy mitandro ny tontolo iainana malagasy ireo hetsika rehetra ataony dia mitsinjo izany avokoa, na inona na inona. Tsy maintsy manefa ireo sarany tandrifin’ny hetsika ataony ihany koa izy ireo ; toy ny saram-pizahana ny valan-java-boahary, saran’ny tranom-bahiny ankilany, ireo fikambanana mpampiantrano vahiny kosa dia tokony hanome fahafaham-po ireo vahininy, toy ny trano manara-penitra, sakafo ara-pahasalamana, fandriampahalemana azo antoka, 41 2.2.2. Toerana malaza any ivelany sy eto madagasikara samy manana ny mampiavaka sy mampalaza azy ny firenena tsirairay eo amin’ny toeram-pizahantany ao aminy. Toeram-pizahantany malaza izay misy eto madagasikara sy any ivelany no hojerena manaraka. 2.2.2.1. Ny any ivelany maro ireo toeram-pizahantany malaza maneran-tany, izay misarika mpitsidika betsaka tokoa. Ndeha haseho etsy ambany izany. Voalohany dia ny le strip de las vegas any las vegas izy io ary misarika mpizahatany 39 tapitrisa tamin’ny taona 2015 faharoa dia times square , any new york, ary misarika mpizahatany 39 tapitrisa ihany koa izy isan-taona fahatelo dia ny central park , any new york ihany izy io, ary misarika olona 37,5 tapitrisa isan-taona fahefatra dia union station de washington , any washington ary misarika mpizahatany 32,8 tapitrisa isan-taona ny fahadimy kosa dia les chutes de niagara , any amerika andrefana, izany hoe eo anelanelan’i etats-unis sy canada ; misarika mpizahatany 22,5 tapitrisa izy isan-taona azo tsoahina amin’ireo fa tena mahasarika ny mpizahatany ny zavatra namboarin’ny tanan’olombelona. Nahazo ny laharana voalohany ny tany las vegas satria nahay nanome endrika kanto ny tanànany tamin’ny alalan’ny teknolojia. Aty amin’ny laharana fahatelo kosa ny tontolo voajanahary. Midika
Ny karazana skotisma misy eto madagasikara ankehitriny efa maro ny fikambanana skotisma misy eto madagasikara. Eto dia ireo mikambana ao anatin ny firaisan ny skotisma malagasy fsm no ampahafantarina, ireto avy izany ny antilin i madagasikara skotisma zazalahy katôlika malagasy. Tamin ny taona 1923 no niforonany tany frantsa, scouts de france no anarany taloha.
Mbola nohamafisin’i domenichini r. B izany amin’ny hoe ny ohabolana no azo lazaina fa sekolin’ny ntaolo tany am-piandohana. Izany dia noho ireo hevitra fonosiny sy ny hevitra arahiny 13 izany dia manasongadina fa tsy moramora ny mamorona ohabolana, satria ilaina fahaiza-mandrindra izy sady mirakitra fahendrena sy fahaiza-miaina ary enti- manabe sy mitaiza. Tsy afa-misaraka amin’ny tontolo manodidina ihany koa ny ohabolana; tsapan’ny ntaolo izany ka nataony hita soritra any anatin’ireny fombam-pitenenana noforoniny ireny. 0hatra ny valala tsy indroa mandry am-bavahady
Itambarana. Manosika izany hetsika izany ny fahatsapana ny maha tompony55 sy ny fahatsapana manosika amin’ny fitandroana ny maha izy azy ny tena manoloana ny fivoarana. Ao anatin’ny fanandratana ifotony dia fototra iray lehibe ny fiheverana ao amin’ny tsirairay manoloana vakoka iray singa itambarana noho ny antony maro samihafa , saingy miroso ho azy any amin’ny fifanojoan’ny fomba fijery ny fisian’ny fifaneraserana mitohy eo amin’ny samy mponina. Miteraka fironan-kevitra itambarana56 ny fifanakalozana sy ny serasera ao anaty fiarahamonina ary mitondra amin’ny fomba fijery iraisana izany. Ity farany no mamaritra ny fitohizan’ny asa fanandratana ny vakoka avy eny ifotony ka ny fandraisan’andraikitra eo amin’ny tsirairay manana mpanohana na fikambanana ho anaty vondrona iray miaro ny vakoka noho ny fitoviam- pijery manoloana ireo singa asandratra ho vakoka izay retsika mahatafita ny fanandratana vakoka. Raha lazaina amin’ny teny fohy, manana andraikitra lehibe amin’ny fanandratana ho vakoka ireo vondron’olona ifotony. Manana tombony lehibe amin’izany ny malagasy noho ny fananany rafitra raikitra ifotony dia ny fokonolona , raha tsy hilaza afa-tsy io. Izany toetoetra amin’ny firafitry ny fiarahamonina eny ifotony izany indrindra no isan’ny naharesy lahatra anay tamin’ny safidy natao tamin’ny lalan-tsaina raha toa ka mbola vao atsangana ny vondron’olona ifotony ho an’ireo firenena nanapariahan’i michel rautenberg ny fijeriny. Fanombohan’ny fankatoavana ara-drafitra ny ataon’ny fokonolona. Asan’izy ireo sady iainany ny fanovana ny dikan’ilay singa ho vakoka araka ny voalaza ao anatin’ny boky la rupture patrimoniale
Rado izaho ange tsy miteny hoe ratsy izy e, fa tsy mahataitra ahy, fa ity haimah ’ialahy no tena mahavariana ahy, toy izao tokoa ve ny vehivavy rehefa tsy tia intsony! Hitako teo fa nahatazana antsika izy fa nanodina ny lohany. Sedra tena pôlisy marina ialahy, tia mitsikera zavatra sy mandinika, avelao leitsy izy hanao izany a, ka handeha hody amin’izay sa ahoana? Rado sady efa ho hariva ny andro ’ndao!
Ii-1-2-1 origine du nom manjakandriana ancien nom du chef lieu ambodiakondro, car des bananiers y poussaient à profusion l’origine du nom actuel manjakandriana ; ambodiakondro était le lieu de passage des andriana nobles qui venaient de la capitale, d’ambatomanga , de mantasoa, ou de miadanandriana devenus nombreux, ces andriana y régnaient en maîtres d’où l’expression manjaka ao ny andriana et par suite, manjakandriana.
Ny laka-nitana no tody noho ny tevin-damosiny, ary ny lamba tafiana no mateza noho ny kitroky ny tenony ka raha tiana hahaliana ny tantara ny toerana ivelarany no atao tsara faka mitombina, mifanaraka amin’ny zava-misy ny filazalazana azy. Mizara roa raha ny fomba fihariana no faritra namelaran’i natiora ny tantarany dia ambanivohitra sy andrenivohitra .
Voalohany tamin’ny famolavolana ny talentan’ity mpanoratra ity ny ray aman- dreniny. Fony kely izy dia notaizana tamin’ny alalan’ny fitantarana angano sy ny tantara kely mifono anatra. Ireo masoandro amam-bolany ireo ihany koa dia tsy nitsahatra ny nandrisika azy hamaky boky aman-gazety. Izany rehetra izany no niteraka ny fankafizana ny zava-kanto tao anatiny. Manaraka izany, tao ihany koa ireo fianakaviany nanampy an’i jean nalisoa ravalitera tamin’ny fikirakirana ny teny. I mily na i e. R. Mily 21dadafarany ohatra dia nampianatra azy momba ny hainteny. Teo koa i dasson na i tongalaza dadatoany mpanoratra sy mpiandraikitra ny gazety ny antsika, ady tsara, isika rehetra. Ary rasoanaivo valerien dadafarany izay mpanoratra tantara an-tsehatra no nampianatra azy momba ny teatra. Tsy ireo ihany no nanampy ity mpanoratra ity tamin’ny fitrandrahana ny talenta fa tao koa ireo olo-malaza sy mpampianatra sangany toa an-dry ratolojanahary mpampianatra tao amin’ny sekoly paul minault andrianony nalaza tamin’ny gramera ny onja nalaza tamin’ny ohabolana sy ny fomban-drazana abel andriamalala olona nahazo ny mari-pahaizana licences en lettre malgaches voalohany charles ravoajanahary nalaza teo amin’ny literatiora.
Tsy mandeha hoazy ny fanatontosana ny fampianarana ao an-dakilasy, fa tsy maintsy misy ny fanomanana mialoha ataon’ny mpampianatra. Heverina fa manampy betsaka amin’ny fampitan-desona ny fanaovana takela-panomanan-desona2. Misy anefa ny manao azy toa an’i a sy i d; misy kosa ny tsy manao toa an’i b araka ny hita eo amin’ny fafana eo ambony. Na izany aza, manana ny fomba nentiny nanomanany ny lesona i b , dia ny fandrafetana azy ao anaty kahie lehibe 3iray. Fanampin’izany, misy ireo fitaovana hafa manampy azy ireo amin’ny fampitan-desona toy ny lahatsoratra sy boky ho an’ i a sy i b, ary ny gazety sy ny boky ho an’i d. Mikasika izay voalaza ao amin’ny fandaharam-pianarana, dia samy nanaiky izy ireo fa ampy ny 70 ora anatanterahana ny tsangan-kevitra; fa teo amin’ny votoatin-desona no nisy ny tsy fitovian-kevitra i a sy b nanambara fa ampy izay voalaza ao; i d kosa nilaza fa tsy ampy ireo. Voaporofo tokoa moa izany rehefa nojerena ireo zana-dohateny mikasika ny hasina, satria nampian’i d hasin’ny fiarahamonina ireo karazan-kasina, raha toa ka ny 1jereo aorian’ny dika mitovy amin’ny valim-panontanian’ny tale 2jereo aorian’ny dika mitovy amin’ny valim-panontanian’ny mpampianatra. 3 jereo aorian’ny dika mitovy amin’ny takela-panomanan-desona nataon’i d
Ny lohatra o dia tsy manana sokajy voatokana fa rehefa anjarany no tokony hitondra ny tranobe na borisomotra izy na mpanompon’ivato na andriambaventy na kisatra na nefaravelo a dia izy no mitondra ny tranobe ary antsoina hoe lohatranoizy amin’izany. Raha mbola zazalahy kosa izy dia ampiakarina ho olom-be avy hatrany. Misy tranobe 15 ao andranovolo atsinanana ka faha dimy ambin’ny folony ny tranoben’i mandia taranaky ny mpanjaka ndremandialambamena teny ivato fa nony nahongan’ny olona izy dia nipetraka ao andranovolo atsinanana tanànan-dreniny izy ireo izany hoe misy lohatrano 15 ka tsy mitovy daholo ny sokajim-pizarana andraikitra misy azy ireo fa ny andraikitra maha lohatrano azy ireo no mitovy. Ohatra manome tso-drano izay rehetra mila izany ao amin’ny tranobeny, manome tsodrano amin’ny haravoana rehetra ao amin’ny tranobe, mivavaka sy mangata-pitahiana amin’ny zanahary sy ny razana raha misy fomba atao. Miambina na midoboka amin’io tranobe io fa tsy mahazo mandeha elabe any an-tany lavitra. Ao anatin’ny troky no mizara ka hahitana ireo tranobe ireo.